da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv ca da da da da da da da da da da da da da da da da da eu da da da da da da da da da da da et da fr da fr da fr da fi da da da sv da fr da sv da da da da sv da da it en ru sv sv nl da fr it it da en da de da da da da da da da
Salman Rushdie er lagt i respirator efter angreb | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Salman Rushdie er lagt i respirator efter angreb
Den britisk-indiske forfatter risikerer at miste et øje, og hans lever er perforeret, oplyser hans bogagent.
Udgivet:13. august 2022, 02.37
I slutningen af 1980'erne udstedte Irans daværende leder en såkaldt fatwa rettet mod forfatteren Salman Rushdie, der siden har levet delvist i skjul og været omgivet af sikkerhedsvagter. Foto er fra et universitet i USA i december 1991, da Rushdie, for første gang siden fatwaen blev udstedt, deltog i et offentligt arrangement uden for England.
Del på Facebook Del på Twitter Del på LinkedIn Del via email
NEW YORK CITY Forfatteren Salman Rushdie er i respirator, kan ikke tale og vil sandsynligvis miste et øje, efter at han fredag formiddag lokal tid blev overfaldet i forbindelse med en forelæsning i delstaten New York i USA.
Det oplyser Salman Rushdies litterære agent, Andrew Wylie, natten til lørdag dansk tid.
- Nyhederne er ikke gode. Salman vil sandsynligvis miste det ene øje, nerverne i hans arm er skåret over, og hans lever blev ramt og beskadiget, siger Andrew Wylie i en skriftlig udtalelse.
Den 75-årige Rushdie blev angiveligt stukket i hals- og maveregionen, da en mand pludselig angreb ham i forbindelse med et arrangement i byen Chautauqua.
Personen, der angreb Rushdie, blev overmandet og anholdt. Der er tale om en 24-årig mand, oplyste politiet på et pressemøde fredag aften. Motivet til overfaldet kendes endnu ikke.
Rushdie blev med helikopter overført til et hospital og kom omgående på operationsbordet.
Forfatteren kom til verden som del af en muslimsk familie i Bombay, der siden har ændret navn til Mumbai, i Indien. Siden flyttede han til Storbritannien.
Han har i flere årtier levet med dødstrusler som følge af sin fjerde bog "De Sataniske Vers", der ifølge nogle muslimer indeholder blasfemiske passager.
Bogen udløste voldsom debat, da den udkom i 1988, og den daværende leder i Iran, ayatollah Khomeini, udstedte en fatwa mod Rushdie.
Det er en religiøs bestemmelse om, at Rushdie skal slås ihjel, fordi han med sin roman har krænket profeten Muhammed. Der er i Iran udlovet en dusør på tre millioner dollar for at dræbe Rushdie.
Siden har sikkerheden omkring Rushdie været omfattende.
I 1991 blev Hitoshi Igarashi, den japanske oversætter af "De Sataniske Vers", dræbt.
Det iranske nyhedsbureau Fars og andre nyhedsmedier i Iran øgede i 2016 dusøren ved at donere 600.000 dollar. I omtalen af fredagens angreb kalder Fars Rushdie for en "frafalden, der fornærmede profeten".
Rushdie har boet på skiftende og ukendte adresser både i USA og Storbritannien, og han har været omgivet af livvagter i alle årene.
Men ved fredagens arrangement på Chautauqua Institution var der tilsyneladende ingen større sikkerhedskontrol. Medarbejdere nøjedes med at kontrollere folks billetter, før de blev lukket ind, oplyser deltagere.
Anour Rahmani, en forfatter og menneskerettighedsaktivist fra Algeriet, der sad blandt publikum, undrer sig over den manglende beskyttelse.
- Jeg følte, at vi skulle have mere beskyttelse, fordi Salman Rushdie er ikke en normal forfatter. Han er en forfatter med en fatwa mod sig, siger Anour Rahmani.
Irans ayatollah giver USA og Israel skylden for uro
Tjetjensk leder vil sende sine teenagesønner til fronten
Chef for ukrainsk atomkraftværk er løsladt igen
Journalist bag krigsprotest er nu efterlyst i Rusland
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
Dronningen efter titelfratagelse: Joachims reaktion gør indtryk
Radikale frygter en personfikseret valgkamp: - Det kan blive et for eller imod Mette Frederiksen, Pape eller Støjberg
OVERBLIK: Få overblikket over striden i kongefamilien
Kongehuskender: Meddelelse fra dronningen er usædvanlig
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.